[bookmark: _Hlk493529392]Denumirea măsurii: Instalarea tinerilor fermieri în teritoriul GAL
CODUL Măsurii: M5/2B
Tipul măsurii: 
                         □     INVESTIȚII
· SERVICII
· SPRIJIN FORFETAR

1.Descrierea generală a măsurii inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL
Creșterea competitivității sectorului agricol în teritoriul GAL este strâns legată de nevoia reîntineririi generațiilor în exploatațiile agricole. Scopul sprijinului acordat prin această măsură este de reînnoire a generațiilor şefilor exploataţiilor agricole care dețin competenţe adecvate (inclusiv în managementul afacerilor).  
Corelare cu analiza SWOT
În teritoriul GAL au fost identificați tineri care doresc să se stabilească lângă casă și să înceapă o activitate agricolă care să le asigure traiul. Creșterea numărului de tineri care încep pentru prima dată o activitate agricolă ca șefi ai exploatației va avea un efect pozitiv asupra economiei zonei în general datorită îmbunătățirii managementului, creșterii competitivității sectorului agricol, dezvoltarea exploatațiilor agricole având ca obiectiv și conformitatea cu cerințele de protecție a mediului, igiena și bunăstarea animalelor și a siguranței la locul de muncă. 
Obiectiv de dezvoltare rurală ale Reg.(UE) 1305/2013, art.4: Măsura contribuie la obiectivul a) și anume: favorizarea competitivității agriculturii.
Obiectivele specifice/ locale ale măsurii sunt:
· Creșterea numărului de tineri care încep pentru prima dată o activitate agricolă ca şefi/manageri de exploataţie și care sunt încurajați să promoveze lanțurile scurte de aprovizionare, și prin urmare să devină competitivi și să îşi sporească gradul de orientare spre parteneriate. 
· Încurajarea familiilor tinere din teritoriul GAL de a se stabili în zonă ceea ce va crea un efect pozitiv asupra economiei teritoriului GAL în general. 
Măsura contribuie la prioritatea P2 prevăzută în art. 5, Reg. (UE) nr. 1305/2013: creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor și este conform priorității 2(b): facilitarea intrării în sectorul agricol a unor fermieri calificați corespunzător și, în special, a reînnoirii generațiilor. 
Măsura corespunde obiectivelor art. 19, alin. 1, (a) (i) și alin. (2) din Reg. (UE) nr. 1305/2013,
Măsura contribuie la Domeniul de intervenție 2(b) prevăzut la art. 5 din Reg. (UE) nr. 1305/2013.
Măsura contribuie la obiectivul transversal ale Reg. (UE) nr. 1305/2013 legat de inovare prin faptul că reînnoirea generaţiilor de fermieri va aduce cu sine tehnici îmbunătăţite de gestionare a exploataţiilor, metode inovatoare cu efecte vizibile asupra competitivităţii de ansamblu a sectorului, tinerii fermieri fiind mai deschiși să aplice tehnologii şi procese noi. De asemenea, tinerii fermierii din teritoriul GAL au un rol important în diseminarea de bune practici, idei şi concepte noi, deoarece au acces mai facil la informații noi, inovatoare. Se au în vedere de asemenea și investițiile necesare pentru a se conforma standardelor Uniunii care se aplică producţiei agricole, inclusiv celor privind normele de securitate a muncii. Măsura contribuie și la obiectivul transversal ale Reg. (UE) nr. 1305/2013 legat de protecția mediului urmărindu-se realizarea de proiecte care dezvoltă planuri de afaceri pentru producerea și utilizarea energiei regenerabile, prelucrarea deșeurilor, a reziduurilor, precum şi a celor pentru reducerea emisiilor de gaze cu efect de seră şi de amoniac în agricultură, în conformitate cu Art. 5, punctul (5) (c) și cele care dezvoltă planuri de afaceri cu impact pozitiv asupra mediului (care să nu afecteze biodiversitatea printr-o dezvoltare neadecvată și să reprezinte surse de poluare a aerului, resurselor, etc.). Măsura contribuie și la obiectivul transversal ale Reg. (UE) nr. 1305/2013 legat de reducere a efectelor schimbărilor climatice, sprijinindu-se investițiile în ferme care să ducă la adaptarea fermelor la schimbările climatice și reducerea vulnerabilității acestora prin adoptarea unor culturi rezistente la schimbări climatice și minima intervenție asupra solului, economisirea apei în agricultură, adoptarea de surse de încălzire bazate pe biomasă, reducerea emisiilor de amoniac. 
Complementaritatea cu alte măsuri din SDL
Măsura M5: Instalarea tinerilor fermieri în teritoriul GAL este în complementaritate cu măsura M1 propusă în SDL: Dezvoltarea satelor și servicii de bază în vederea creșterii calității vieții în  teritoriul GAL.  
Beneficiarii direcți ai măsurii M5 sunt incluși în categoriile de beneficiari indirecți ai măsurii M1 de dezvoltare a satelor și servicii de bază în vederea creșterii calității vieții în teritoriul GAL. 
Prin stimularea tinerilor fermieri ca reședința și activitatea de lucru a lor să fie in apropierea exploatației gestionate și datorită îmbunătățirii condițiilor de trai care se vor realiza prin Măsura M1 este posibil să se diminueze tendința de scădere a populaţiei din teritoriul GAL, în special a tinerilor și a persoanelor care deţin diferite competențe prin motivarea acestora de a locui în teritoriul GAL. 
Sinergia cu alte măsuri din SDL
Prin SDL s-au propus pentru prioritatea P2: creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor 3 măsuri distincte, și anume:
Măsura M5: Instalarea tinerilor fermieri în teritoriul GAL  
Măsura M6: Dezvoltarea exploatațiilor agricole în teritoriul GAL
Măsura M8: Investiții în tehnologii forestiere și în prelucrarea și comercializarea produselor forestiere
Măsura M5 este în sinergie cu măsura M1. 

2. Valoarea adăugată a măsurii
Măsura propusă dorește să contribuie la dezvoltarea economică a teritoriului GAL prin sprijinirea tinerilor care încep pentru prima dată o activitate agricolă ca şefi/manageri de exploataţie. Sprijinul acordat va contribui la îmbunătățirea managementului exploatațiilor, la creșterea competitivității sectorului agricol în zonă și va susține procesul de modernizare, precum și conformitatea cu cerințele de protecție a mediului, igienă, bunăstarea animalelor și siguranța la locul de muncă. 
Sprijinul financiar va fi acordat pe baza unui plan de afaceri pentru dezvoltarea exploatației. Măsura va crea posibilitatea tinerilor fermieri rezidenți, cu un minim de cunoștinte de bază, să se instaleze ca şefi/manageri ai exploatației.
Toate aceste intervenții vor aduce un plus de valoare în teritoriu prin crearea condițiilor de dezvoltare a fermelor conduse de către tineri, de dezvoltare economică durabilă a exploatațiilor din teritoriul GAL și de diminuare a migrației populației, în special a tinerilor, prin crearea de noi locuri de muncă. 

3. Trimiteri la alte acte legislative
Reg. (UE) nr. 1303/2013, Reg. (UE) nr. 1305/2013, Reg. (UE) nr. 807/2014, cap. II, Art. 2 și 5, Ordonanța de urgență 44/2008, Hotărârea nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, PNDR 2014-2020. 

4. Beneficiari direcţi/indirecţi (grup ţintă)
Beneficiari direcţi: 
· Tânărul fermier în conformitate cu definiția prevăzută la art. 2 din R(UE) nr.1305/2013, care se instalează ca unic șef al exploatației agricole, adică o persoană cu vârsta de până la 40 de ani la momentul depunerii cererii, care deține competențele și calificările profesionale adecvate și care se stabilește pentru prima dată într-o exploatație agricolă ca șef al respectivei exploatații.
·  Persoana juridică cu mai mulţi acţionari unde un tânăr fermier în sensul art. 2 din R(UE) 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație. 
Beneficiari indirecți: 
· populația locală, alți fermieri din teritoriu, alte IMM-uri din teritoriu și ONG-uri din teritoriu.

5. Tip de sprijin 
Pentru proiectele de Instalare a tânărului fermier în teritoriul GAL sprijinul se va acorda pe baza unui plan de afaceri sub formă de sumă forfetară, în conformitate cu prevederile Art. 67 (1) (c) din Reg. (UE) nr. 1303/2013. Sprijinul se va acorda pentru îndeplinirea tuturor obiectivelor din cadrul Planului de Afaceri. 

6. Tipuri de acțiuni eligibile și neeligibile
Cheltuielile propuse în Planul de Afaceri, inclusiv capitalul de lucru şi activităţile relevante pentru implementarea corectă a Planului de Afaceri aprobat pot fi eligibile, indiferent de natura acestora.
Planul de afaceri va include cel puțin următoarele:
· Prezentarea situației inițiale a exploatației agricole 
· Prezentarea etapelor şi obiectivelor propuse pentru dezvoltarea exploatației agricole 
· Prezentarea detaliată a acțiunilor, inclusiv cele legate de sustenabilitatea mediului și de utilizare eficientă a resurselor, necesare pentru dezvoltarea exploatației agricole, formarea sau consilierea, restructurarea și diversificarea activităţilor agricole (evaluarea riscurilor de mediu și planificarea implementării);
· Precondiţia gestionării eficiente a planului de afaceri este reprezentată de stabilirea domiciliului beneficiarului în UAT în care exploataţia este înregistrată, precum şi a locului de muncă în acelaşi UAT sau zona limitrofă. Îndeplinirea condiţionării se va realiza în maximum 9 luni de la data semnării Contractului de Finanţare. 
Atenție! - Tânărul fermier solicitant al sprijinului de instalare nu trebuie să deţină acţiuni în alte societăţi care desfășoară activități agricole.

7. Condiții de eligibilitate
Planul de Afaceri trebuie să respecte obligatoriu următoarele condiții: 
· îndeplinirea obiectivului de comercializare a producției proprii în procent de minimum 20% din valoarea primei tranșe de plată demonstrată prin documente justificative, în conformitate cu legislația în vigoare; 
· în cazul în care exploatația agricolă vizează creșterea animalelor, Planul de Afaceri va prevede în mod obligatoriu amenajări de gestionare a gunoiului de grajd destinate evitării infiltrării în pânza freatică a compuşilor pe bază de nitriţi şi nitraţi, conform normelor de mediu;
· în cazul exploataţiilor care presupun înfiinţare şi/sau reconversia plantaţiilor pomicole materialul fructifer utilizat trebuie să fie din categorie biologică certificat (certificat albastru) Solicitantul va indica în Planul de Afaceri furnizorul care ii va emite materialul săditor certificat pentru îndeplinirea criteriului de selecţie. 
· stabilirea domiciliului tânărului fermier care se instalează în UAT-ul în care exploataţia este înregistrată;
·  în cazul în care tânărul fermier care se instalează, va fi încadrat într-o activitate salarizată, in termen de maximum 9 luni de la data semnarii contractului de finantare, locul de muncă al acestuia (sediul social/punctul de lucru al angajatorului) trebuie sa fie în aceeaşi UAT sau zona limitrofă a UAT în care este înregistrată exploataţia; 
· sediul social al beneficiarului va fi localizat în aceeaşi UAT în care este înregistrată exploataţia. 
Data de referinţă, respectiv anul 0 din Planul de Afaceri reprezintă: ultima înregistrare/actualizare în Registrul Exploataţiei de la ANSVSA/DSVSA înainte cu cel mult 30 de zile faţă de data depunerii Cererii de Finanțare. 

Exploataţia trebuie să îndeplinească următoarele condiţii: 
· Exploataţia are o dimensiune economică cuprinsă între 12.000 – 50.000 SO;
· Exploataţia este înregistrată ca microîntreprindere/ întreprindere mică;
· Exploataţia este înregistrată obligatoriu în Registrul Unic de Identificare – APIA, în Registrul agricol și/ sau în Registrul exploatațiilor – ANSVSA. 
Solicitantul: 
· trebuie să se încadreze în categoria microîntreprinderilor şi întreprinderilor mici;
· deţine o exploataţie agricolă cu dimensiunea economică cuprinsă între 12.000 şi 50.000 S.O. (valoare producţie standard);
·  prezintă un plan de afaceri;
· [bookmark: _GoBack] deține competențe și aptitudini profesionale, îndeplinind cel puțin una dintre următoarele condiții: studii medii/superioare în domeniul agricol/veterinar/economie agrară/cunoștințe în domeniul agricol dobândite prin participarea la programe de instruire sau angajamentul de a dobândi competențele profesionale adecvate într-o perioadă de grație de maximum 36 de luni de la data adoptării deciziei individuale de acordare a ajutorului; 
· se angajează să devină fermier activ în termen de maximum 18 luni de la data instalării; 
Alte angajamente 
Înaintea solicitării celei de-a doua tranșe de plată, solicitantul face dovada creşterii performanţelor economice ale exploatației, prin comercializarea producției proprii în procent de minimum 20 % din valoarea primei tranșe de plată (cerința va fi verificată în momentul finalizării implementării planului de afaceri). La cea de-a doua tranşă de plată se va verifica extrasul de la ANSVSA/ DSVSA/ Circumscripţia veterinară şi/ sau Registrul Unic de Identificare de la APIA şi se va prezenta de către beneficiar copia Registrului Agricol pe anul în curs, pe baza cărora se va verifica păstrarea minim a dimensiunii exploataţiei (SO).

8. Criterii de selecție
Selecția se va face pe baza următoarelor principii: 
· Principiul sectorului prioritar care vizează sectorul zootehnic (bovine, apicultură, ovine și caprine) și vegetal (legumicultura, inclusiv producere de material saditor, pomicultura și producere de samânţă);
·  Principiul comasării exploatațiilor având în vedere numărul exploatațiilor preluate integral;
·  Principiul nivelului de calificare în domeniul agricol;
· Principiul potențialului agricol care vizează zonele cu potențial determinate în baza studiilor de specialitate;
· Principiul raselor/ soiurilor autohtone 

9. Sume (aplicabile) și rata sprijinului
Sprijinul public nerambursabil se acordă pentru o perioadă de maxim trei/ cinci ani (perioada de cinci ani se aplică doar pentru sectorul pomicol) și este de: 
· 50.000 de euro pentru exploatațiile între 30.000 S.O. și 50.000 SO
· 40.000 de euro pentru exploatațiile între 12.000 S.O. și 29.999 SO 
Sprijinul pentru instalarea tinerilor fermieri se va acorda sub formă de primă în două tranșe, astfel: 
 75% din cuantumul sprijinului la încheierea deciziei de finanțare; 
 25% din cuantumul sprijinului se va acorda cu condiția implementării corecte a planului de afaceri, fără a depăși trei* ani (*cinci ani pentru exploatatiile pomicole), de la încheierea contractului de finanțare. 

10. Indicatori de monitorizare
· Număr de locuri de muncă nou create: 5
· Număr exploatații care au primit sprijin: 3



